

ที่ มท ๐๘16.3/ ว กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

พฤศจิกายน ๒๕62

เรื่อง ขอความร่วมมือเผยแพร่และประชาสัมพันธ์การสรรหาผู้มีคุณูปการต่อการศึกษาของชาติ ประจำปี 2563

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือสำนักงานเลขาธิการคุรุสภา ที่ ศธ 5104.2/2983

ลงวันที่ 25 ตุลาคม 2562 จำนวน 1 ฉบับ

ด้วยกรมส่งเสริมการปกครองท้องถิ่นได้รับแจ้งจากสำนักงานเลขาธิการคุรุสภา ว่าจะดำเนินการ สรรหาบุคคลและนิติบุคคลที่ดำเนินงานหรือจัดกิจกรรมที่ก่อให้เกิดการพัฒนาและการแลกเปลี่ยน  
ต่อการศึกษาอย่างกว้างขวาง และดำเนินงานหรือกิจกรรมที่สามารถเป็นแบบอย่างของการปฏิบัติที่เป็นประโยชน์อย่างยิ่งในการพัฒนาการศึกษาของชาติ จนเป็นที่ประจักษ์ชัดและเป็นที่ยอมรับของสังคมให้ได้รับ การยกย่องเชิดชูเกียรติและประกาศเกียรติคุณเป็นบุคคลหรือนิติบุคคลที่ได้ทำคุณประโยชน์อย่างยิ่ง ต่อการศึกษาของชาติ ในการนี้ สำนักงานเลขาธิการคุรุสภาได้ออกประกาศสำนักงานเลขาธิการคุรุสภา เรื่อง การสรรหาผู้มีคุณูปการต่อการศึกษาของชาติ ประจำปี 2563 ลงวันที่ 25 ตุลาคม 2562 และขอความร่วมมือกรมส่งเสริมการปกครองท้องถิ่นเผยแพร่และประชาสัมพันธ์ประกาศการสรรหาผู้มีคุณูปการต่อการศึกษาของชาติ ประจำปี 2563 ให้หน่วยงานในสังกัดทราบโดยทั่วกัน

เพื่อเป็นการยกย่องผู้มีคุณูปการต่อการศึกษาในสังกัดองค์กรปกครองส่วนท้องถิ่น กรมส่งเสริมการปกครองท้องถิ่นจึงขอความร่วมมือจังหวัดแจ้งองค์กรปกครองส่วนท้องถิ่นประชาสัมพันธ์ให้บุคลากร ในสังกัดทราบ โดยองค์กรปกครองส่วนท้องถิ่นสามารถเสนอชื่อบุคคลหรือนิติบุคคลผู้มีคุณูปการต่อการศึกษา ตามแบบแนบท้ายประกาศ และจัดส่งให้สำนักงานเลขาธิการคุรุสภา ภายในวันที่ 25 พฤศจิกายน 2562 รายละเอียดปรากฏตามสิ่งที่ส่งมาด้วย โดยสามารถดาวน์โหลดได้ทางเว็บไซต์ www.dla.go.th หัวข้อ “หนังสือราชการ” หรือสแกน QR Code ที่ปรากฏท้ายหนังสือนี้

จึงเรียนมาเพื่อโปรดพิจารณาดำเนินการ

ขอแสดงความนับถือ

อธิบดีกรมส่งเสริมการปกครองท้องถิ่น

ร.อสถ. ........................................

ผอ.กศ. ........................................

ผอ.กง.สศ. …................................

หน.ฝ. ..........................................

จนท. ...........................................

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. 0-2241-9021-3 ต่อ 211 โทรสาร ต่อ 218

ผู้ประสานงาน นางสาววันทนีย์ นาส้มกบ โทร.093-432-1318

QR Code สิ่งที่ส่งมาด้วย